Racó Psicològic: enero 2019\nDe què parlam quan parlam de dol\nEls psicòlegs, sovint, treballen acompanyant a persones que enfronten situacions que tenen a veure amb el dol. Però, què és, exactament, això del dol?\nTot i que l’accepció més estesa de dol és la que té a veure amb la mort d’un ésser estimat, els professionals de vegades també podem definir un dol com aquella situació que una persona viu de manera que impliqui pèrdua: acabar una relació de parella, ser acomiadat d’una feina, viure un desnonament, distanciar-se irremeiablement d’un/a amic/a, etc. Tot i això, parlaré una mica del dol que tots coneixem, el que té a veure amb la pèrdua d’algú estimat.\nPer a l’ésser humà, d’ençà que neix, resulta indispensable per a la seva supervivència emocional el desenvolupar una vinculació amb les persones del seu entorn, que és just el que dóna ordre interior: quan som infants, són els demés els que donen significat a les nostres experiències i ens ajuden a entendre-les. En efecte: venim programats per estimar i vincular-nos als altres.\nAixí, sempre que perdem alguna persona amb la qual hi havíem desenvolupat cert tipus de vincle afectiu, ens trobam davant un procés de dol. I què és això exactament? Sobre aquests processos hi ha vàries teories explicatives, essent la més cèlebre la que publicà Elisabeth Kübler-Ross cap al 1969. Tot i que és una teoria que comença a estar en desús en detriment d’altres (ara es parla més de tasques que les persones haurien de fer al llarg del procés) ha estat i està àmpliament acceptada pels diversos professionals que treballen amb dol. La part més coneguda de la seva teoria és la que descriu les etapes per les que les persones passam en el temps quan vivim pèrdues importants: primer negació, després ira, seguit de negociació i depressió, i acabant per l’acceptació. Per a qui desitgi aprofundir-hi, a la xarxa hi trobarà informació de manera fàcil.\nUna de les preguntes que les persones solen fer, és: quan dura, un procés de dol? Quan podem dir que està acabat? I sobre aquesta qüestió no hi ha una resposta clara, ja que cadascú ho viu d’una forma molt íntima i singular. Sol parlar-se més de la necessitat de passar per cada una d’aquestes fases que de fer-ho en un temps concret. És cert que de vegades han passat anys i s’observa com a algunes persones els hi costa fer el trànsit d’una fase a una altra, aleshores sí que podrem afirmar que el dol està resultant complicat i/o s’està enquistant. Per tant, el millor dol és el que es fa, amb independència del temps.\nAltre assumpte interessant quan parlam de dol és l’abordatge mèdic que se’n fa avui dia, i de com és concebut per la societat: les emocions que un procés de dol desperta són en certs moments equiparables a un procés depressiu, ja que qui ho viu està trist, pensa recurrentment en la persona que s’ha mort, no surt de casa, etc. Això, actualment, no és ben vist: en la línia del comentat en entrades anteriors, la tristor i tot el que comporta, tot i que en molts moments de la vida sigui necessària, no és benvinguda avui dia. Així, no resulta estrany veure com algunes persones reben tractament farmacològic a mitjan o llarg termini per tal de passar per damunt de tot aquest dolor, el que és certament perillós: el dol, per molt accentuada que pugui resultar la seva manifestació simptomatològica, no és cap patologia i tractar-lo amb fàrmacs no permet experimentar en tota la seva profunditat aquest dolor necessari per avançar en el procés i, per tant, en el camí vital.\nPublicat per tsegui a 19:25 No hay comentarios:


Cavalcada de 2022. Afectacions al trànsit.\ndimarts, 4 de gener de 2022 11:30\nEl proper dimecres 5 de gener a les sis de la tarda comença la CAVALCADA DE REIS 2022, amb el recorregut següent:\n· Sortida carrer Rubió i Ors\n· Passeig del Riu\n· Plaça Mil·lenari\n· Carrer Francesc Moragas\n· Ctra. Cardona\n· Muralla Sant Domènec\n· Muralla del Carme\n· Ctra. de Vic\n· Plaça Bonavista\n· Ctra. Pont de Vilomara\n· Avinguda Bertrand i Serra\n· Arribada Plaça del Remei\n* A partir de les 9h es prohibirà l’estacionament de varis trams de vials afectats per l’acte:\no Carrer Rubió i Ors\no Avinguda Bertrand i Serra\no Plaça del Remei\no Via Sant Ignasi, entre plaça del Remei i carrer Vidal i Barraquer.\n* A partir de les 15h i fins les 21h es tallarà el trànsit de vehicles de la Plaça del Remei i de l’Avinguda Bertrand i Serra, entre la rotonda del carrer Joan XXIII – Via Sant Ignasi i la Ctra. Pont de Vilomara, per al muntatge de l’escenari de l’acte de rebuda dels Reis Mags.\n* A partir de les 18h es tallarà el trànsit de vehicles del carrers per on discorrerà la Cavalcada, així com dels carrers amb accés a aquests. Aquests talls de trànsit seran dinàmics, de manera que es tallarà i es restablirà el trànsit a mesura que vagi avançant el conjunt de la Cavalcada.\n* Amb motiu dels desviaments de trànsit previstos per Policia Local, el servei de transport públic urbà BUS MANRESA es veurà afectat en totes les línies del servei. S’informarà de les afectacions a l’interior dels vehicles i a les parades del servei, per a més informació www.manresabus.com.\n* Els serveis de Transport de Viatgers Interurbans utilitzaran l’Estació d’Autobusos com a parada propera al centre de la ciutat.\nDarrera actualització de dimarts, 4 de gener de 2022 11:52


El Suprem colpeja la immersió lingüística a Catalunya - UABmèdia\nEl Suprem colpeja la immersió lingüística a Catalunya\nCambray tranquil·litza als centres educatius: «Han de seguir treballant com fins ara»\n23/11/2021 18:56:59 · Per Marc Margarit Macizo\nEls consellers Gonzàlez-Cambray i Garriga en roda de premsa (@govern)\nEl Tribunal Suprem ha rebutjat el recurs de la Generalitat contra la sentència del Tribunal Superior de Justícia de Catalunya que establia una quota de 25% de castellà en les aules. Les escoles catalanes hauran de canviar els seus projectes lingüístics per adaptar-se a la sentència, ara ferma, del TSJC, sempre que el ministeri d'Educació, qui va portar l'assumpte als tribunals inicialment, demani la seva aplicació. Quan va iniciar-se el procés judicial el departament estava en mans del Partit Popular i ara cal veure si Pilar Alegría, actual ministra d'Educació, insta a l'execució de la sentència.\nLa decisió del Suprem l'ha avançat el conseller d'Educació Josep Gonzàlez-Cambray en roda de premsa, on ha denunciat que la sentència és "un greu atac als fonaments d'escola catalana perpetrat per un tribunal allunyat de la realitat sociolingüística dels centres educatius". Cambray ha volgut tranquil·litzar a les escoles i els ha indicat que "han de seguir treballant com fins ara i no han de fer cap canvi en els seus projectes lingüístics" i els ha assegurat que compten amb tot el suport de la conselleria d'Educació. També considera que "defensar" i "impulsar" el català és defensar i fer avançar el país.\nEl conseller d'Educació ha aprofitat per remarcar que no creu que l'ensenyament lingüístic sigui una qüestió "de percentatges" i ha recordat que al llarg dels anys només 80 famílies a tota Catalunya han demanat l'ampliació del castellà a les aules. Per la seva banda, la consellera de Cultura, Natàlia Garriga, ha valorat la sentència com un "atac al model d'immersió lingüística" i ha afirmat que el català és una prioritat pel govern de la Generalitat. També ha explicat que la defensa del català és un esforç interdepartamental de l'executiu autonòmic i ha avançat que aquest vespre se celebrarà una cimera entre el govern i les entitats de defensa de la llengua per actuar de forma conjunta davant la sentència.


#3cat2-#3cat3 / Prèvia J6 / L'UDE Canonja vol possar pressió al grup 2; autèntic partidàs al grup 3 - El Travesser\n#3cat2-#3cat3 / Prèvia J6 / L'UDE Canonja vol possar pressió al grup 2; autèntic partidàs al grup 3\nEl Montblanc-Roda de Barà és el plat fort del grup 3. Els dos primers cara a cara\nDivendres, 5 d'octubre de 2018 a les 16:21h\nEl Montblanc vol defensar el lideratge | Marc Lladó\nArribem a la sisena jornada amb els equips a poc a poc aclarint els seus objectius. Aquesta jornada el líder no jugarà, ja que ha ajornat el seu partit que l'enfrontava amb el Pare Manyanet de Reus, així doncs, petita oportunitat pels perseguidors d'acostar-se al capdamunt de la taula.\nMont-roig i Maspujols obriran la jornada. Els locals sortiran per totes per aconseguir una altra victòria que els situï a la zona mitjana alta i per la seva banda els visitants intentaran sumar el seu primer punt, de no fer-ho es posarien en problemes, ja que són varis els partits que sumarien com a derrota.\nEl Montbrió rebrà el Falset. Partit en camp de terra, els locals vénen de guanyar el seu darrer partit com a locals i això els donarà forces per a lluitar pels tres punts, els del Priorat buscaran seguir sumant de tres en tres. Partit interessant.\nCultural Bonavista. Foto: C.Bonavista\nLa Cultural Bonavista, amb ple de punts, rebrà al Vallmoll. Els verds i blancs buscaran igualar a Les Borges però els visitants, necessitats de punts, faran tot el possible per evitar-ho.\nA Sant Pere i Sant Pau es veuran les cares dos equips que a principi de temporada se'ls esperava a la part alta, per diferents motius, de moment no és així, però això acaba de començar i és molt llarg. Veurem qui s'emporta els punts i s'enganxa a la part noble de la classificació.\nEl Camp Clar, cuer de la classificació rebrà al sorprenent Mas Pellicer. Equips amb dinàmiques molt diferents lluitaran per un objectiu comú, sumar els tres punts.\nCE Hospitalet Infant. Foto: CE Hospitalet\nL'Hospitalet, que acumula dues derrotes seguides rebrà a l'Espanya Canonja, que vénen de perdre davant del líder. Els dos equips voldran retrobar-se amb el camí de la victòria i demostrar així que les derrotes només han estat peites ensopegades.\nQuedaran dos partits que es jugaran diumenge, a Salou, el Salou rebrà al Porrera. Cap dels dos equips coneix la victòria aquesta temporada, així que es preveu un partit intens i amb molta lluita en cerca d'aquest primer i sempre complicat triomf.\nTancarà la jornada el partit entre La Floresta i La Selva del Camp. Els dos equips venen en dinàmiques positives i una victòria els llençaria cap a la part tranquil·la de la classificació.\nVeurem que ens proporciona aquesta jornada, i esperem que siguin molts gols.\nBorges del Camp-Pare Manyanet (ajornat)\nMontbrió-Falset Esportiu 17h\nEF St.P.t.P.-RCF Bonavista 17.30h\nCamp Clar-Mas Pellicer 18h\nHospitalet-UDE Canonja 19.15h\nLa Floresta-La Selva del Camp 18h\nMontblanc-Roda de Barà, o també, primer contra segon, es veuran les cares a la capital de la Conca de Barberà en el duel de la jornada i que no es farà esperar massa. Serà un dels quatre partits que obrin la sisena jornada. Si els montblanquins guanyen obriran un forat envers el segon i demostraran que són l'equip més en forma en aquest inici de lliga. En canvi, si el Roda guanya, provocarà un empat al més alt de la taula classificatòria.\nMolt atent estarà l'Atlètic de Valls, tercer amb un partit menys. Jugarà diumenge al camp de la Joventut Bisbalenca que ha començat a la zona baixa de la Tercera Catalana. Els vallencs volen guanyar i esperar el resultat de Montblanc. El mateix espera l'Altafulla que te els mateixos 10 punts però ja amb tots els partits jugats. Jugarà a Calafell, davant d'un equip que arriba després de dues derrotes de manera consecutiva.\nEl Llorenç, en un partit aquesta temporada. Foto: F.F.G\nEl Llorenç, cinquè classificat també jugarà dissabte i ho farà davant de la UE Segur, un equip que vol anar a l'alça després d'un inici de lliga on ha vist com el seu mister dimitia. Partit perquè els 2 equips es reafirmin.\nSant Jaume. Foto: Marc Lladó\nTambé dissabte dos partits més. El Banyeres rep al Sant Jaume en derbi comarcal. Els locals volen deixar de ser cuers davant d'un Sant Jaume que es troba a zona mitja amb 7 punts. A Sant Salvador, els locals, que signen un inici correcte a la lliga, rep al Morell, equip que arriba amb els mateixos punts (7). Duel igualat.\nEl CD Morell visitarà Sant Salvador. Foto: Marc Lladó\nDiumenge, a part del partit ja esmentat de la Bisbalenca i de l'Atlètic de Valls, hi haurà tres partits més. El primer, i al matí serà entre La Riera (8è) i Arboç (6è). Els dos equips arriben al duel després d'haver puntuat en les darreres dues jornades.\nL'Alcover i Constantí, amb 4 i 3 punts respectivament voldran sumar la segona victòria del campionat, i ho buscaran davant del Salauris i Torredembarra, 13è i 15è respectivament.\nBanyeres-Sant Jaume 17h\nMontblanc-Roda de Barà 17h\nSan Salvador-Morell 18.30h\nLa Riera-Arboç 12h


Surgrimpi: de setembre 2020\nHem començat per Caga Tió (IV+). Una entrada rabiosa pel grau i anar fent fins la reunió roca discreta. Aquí el Ramon ha atacat de primer i posant cintes.\nComençant amb IV's\nA continuació m'he posat a Pagafantes (6a+) just a l'esquerra de l'anterior. La roca és força discreta, no convida gaire a ser escalada. Toca fer alguns moviments a dreta i esquerra per trobar una línia coherent. Alguns passos delicats fins arribar a un punt on no tinc clar per on tirar. M'ho miro per la dreta, després per l'esquerra, fins i tot arribo a xapar la reunió de la via del costat, la desxapo quan veig que no és per allà i torno a mirar-ho per la dreta... Tot això anar aguantant com puc perquè el terreny no és pas gens senzill. Al final em penjo i m'ho miro. Resulta que al final és pel mig: hi ha una regleta que no he encertat a veure en cap moment. Des d'una llastra que sona trencada per l'esquerra toca agafar una presa raonable per la dreta i remar fins la regleta, a poder ser amb la dreta. Pujar peus i estirar-se fins la fissura, on hi ha un bon forat. Més amunt les xapes sembla que conviden a complicar-se la vida, però novament no s'hi veu res i toca anar per la dreta de les mateixes. Entre la roca i el recorregut, no m'ha agradat...\nUna mica abans del crux de Pagafantas.\nA continuació hem anat a l'esquerra de tot, a fer algun quintu. La de més a l'esquerra, Clàudia (V) l'havia fet en top-rope un dia per escalfar. Avui l'he encadenat. El Ramon li fa un top-rope a Adrià i jo em poso a Essència de Lluna (V) seguint per Adrià, cosa que també farà el Ramon fent de primer. Els primers metres de l'Essència són molt guapos, amb tibades i remades de molt bon fer amb tècnica. Després toca adherència...\n... i Essència de Lluna.\nA continuació tenia ganes de tatxar Super Tram (6a+) que no havia tastat mai. La part de baix té uns trams amb roca que no és una meravella i val la pena colpejar-ho tot per veure com sona. Més amunt hi ha alguns llocs on calen moviments imaginatius per resoldre-ho amb comoditat. La corda pot fer ròssec en alguns llocs, jo he desxapat algun parabolt per aquest motiu (i per estalviar cintes, que aquí en calen un munt). A la part final toca un desplomet que és la part dura de la via. La part més desplomada es creua en lleugera diagonal de dreta a esquerra, amb presa prou bona. Una vegada sobre el desplom, terreny rom on una estirada m'ha permès trobar quelcom prou bo per anar-me movent. Després, diagonal a la dreta per entrar a la reunió, compartida amb Fang i Setge.\nA la part final de Super Tram.\nPer acabar el dia, com que se'ns està fent tard, li faig un top-rope a Fang i Setge (6a+) que ja havia fet en una altra ocasió. Molt guapa, amb passos imaginatius en diversos punts, i amb un ressalt final molt més senzill que l'anterior. Serveix per acumular metres i anar rehabilitant el dit...\nHem estat sols fins l'arribada d'un grup força nombrós, quan ja estàvem a la part final de la sessió. I el dia ha acompanyat: assegurant amb bastantes capes posades però escalant normalment en màniga curta.\nEtiquetes de comentaris: Berga, Berga - Roc Negre, Escalada, Escalada 2020\nToca anar fent metres i anar provant moviments en plan suau. I avui li he d'agrair a l'Ernest que m'hagi portat a la Placeta, on hi ha vies tant per ell com per a mi. L'aproximació en cotxe té un bon tram de pista regular, amb un trosset més delicat. Nosaltres hem aparcat un xic abans del sector i ens hem estalviat una altra zona xunga.\nHem començat per la zona que queda a sota de la pista. Jo he començat per Caga Mandúrries (IV+). Placa de conglomerat tombada amb una zona un xic més dreta amb canto rom i petit. Bastant difícil pel grau proposat!\nEl company, atacant Pica Lletres.\nL'Ernest ha fet Pica Lletres, a l'esquerra i jo m'he posat a A Plom (V+). Un viot! Assegurada amb spits i una certa alegria entre xapes. Una mica més vertical, però molt més franca que l'anterior, per mi gairebé igual de difícil.\nAquí, A Plom.\nDesprés he fet la Vila del Pingüí (V+). Aquí hi ha les primeres tres o quatre xapes intenses, amb el primer tram d'apretar-li de debò. Tot i així hi ha canto i es gaudeix d'allò més. Després, anar fent fins la reunió.\nL'Ernest proposa fer la Padrins (6a). Un tram més vertical a la primer part de la via, on s'han de buscar les preses però que casualment surten just allà on les esperes! Sembla que la natura les hi hagi posades per ser escalades i gaudides! Després de les dificultats inicials ve un tram més senzill i un ressalt final que es deixa fer bé. Molt bona també!\nUna mica més picant, a Padrins.\nDesprés d'aquestes ens n'hem anat a l'altra banda, on l'Ernest hi tenia el projecte del dia, la Elèctric (7a). Li ha fet algun intent, però avui no s'ha deixat encadenar... Quedarà pendent per un altre dia!\nEl company, barallant-se amb Elèctric.\nPer la meva banda, jo encara he fet la És de Vida (V+): Hi he trobat alguns moviments ben exigents! Tibades intenses al principi i alguns moviments delicats de roms a la part final... Déu n'hi do! També he fet El Lleó no fa Por (6a) a l'esquerra de l'anterior amb les darreres llums del dia. M'ha semblat més franca que l'anterior i això tenint en compte que no m'hi veia massa bé ja...\nLa recollida de trastos l'hem feta amb molt poca llum i hem hagut d'encendre el mòbil per il·luminar un tram del camí de tornada. Tarda ben aprofitada, amb 6 bones vies encadenades. I, a sobre, bones sensacions al dit -mica en mica tocarà anar pujant la intensitat.\nEtiquetes de comentaris: Berga, Berga - La Placeta, Escalada, Escalada 2020\nA la dreta de la Vinya s'hi ha equipat un sectoret anomenat el Pati i avui ens hi hem acostat amb el Ramon, que feia molt de temps que no escalava.\nHi ha 7 vies entre V i 6b sobre roca que no sempre és perfecte, però que ha estat molt sanejada. Això vol dir que, tot i l'excel·lent feina que han fet els equipadors, encara ens podem trobar alguna cosa que caigui. De fet, n'han anat caient unes quantes, sense conseqüències.\nM'he posat a la de més a la dreta, Manipula i Guanyaràs (V). Passos interessants al principi, escaquejables per la dreta, un ressaltillo i una rampeta fins la reunió. Roca molt bona fins als darrers metres. Molt ben equipada, com la resta. El Ramon s'animarà a fer-la de primer i se'n surt com si no hagués passat el temps. Però això és després de que, després de despenjar-me de la primera via, jo m'enfili per la del costat, La Matraca (V+) perquè si no no em sento escalfat.\nA Manipula i Guanyaràs\nLa segona és una mica més difícil, amb alguns moviments tècnics d'adherència i presa roma. Després, passeig fins la mateixa reunió.\nA La Matraca.\nA continuació em poso a Espiral del Silenci (6a) a l'esquerra de l'anterior. Té la reunió uns metres a l'esquerra de les dues primeres. Aquí hi ha algun moviment on s'ha de tibar més, però m'ha semblat més franca i fàcil de llegir que l'anterior. Molt guapa!\nA Espiral del Silenci.\nSeguidament toca Exhili Ideològic (6a) que, amb 20 metres ben llargs és força més llarga que les altres de la dreta. Aquí hi tenim un tram curiós al principi, on cal fer alguna contorsió sobre roms. Després un tram de més bon fer, per un díedre d'on es surt per la placa de l'esquerra per atacar el ressalt final, amb alguns passets xulos. Interessant!\nA Exhili Ideològic.\nBaixant d'aquí em miro el 6b, curt, que hi ha a l'esquerra, però m'ha semblat dur i poc evident. No em convé pas, en plena recuperació, així que em poso a la següent Orco Incendiari (6a+). Ressegueix una fissura en diagonal a l'esquerra i continua per la placa cap a la dreta, esdevenint la via més llarga del sectoret. A la zona de la fissura hi ha passos guapos, amb canto. El pas desplomat cap a la dreta es resol ben bé i toca esforçar-se una mica al mur final. Entremig hi ha una zona una mica trencada que li treu encant, però és una línia ben xula.\nEn Ramon, a la fissura inicial de Orco Incendiari.\nI per acabar la sessió, la de l'esquerra de tot, Conseller de Drames (6a). Placa guapa i franca al principi. Després toca una zona desplomadeta, amb bon canto. I, per acabar un esperó final que m'ha semblat bastant difícil. He estat una bona estona per llegir una forma de fer-lo: per la dreta de les xapes, sobre uns roms que exigeixen una bona dosi de concentració i ganes.\nA Conseller de Drames, be exigent i xula!\nAmb sis vietes fetes, havent sortit força tard de casa ens donem per satisfets! La recuperació va per bon camí i vaig acumulant metres. I en Ramon... qui sap, igual torna al món de l'escalada durant uns dies :)\nTornada a la roca al Mirador de Garreta\nFa gairebé 2 mesos vaig tenir un trencament de la politja A4 del 4rt dit (anular) mentre tibava del tridit / regleta lateral esquerra al crux de la Perestroika al Roc de l'Alou. Ha tocat fer bondat... però avui tocava tornar a la roca!\nAl final del dia ja tornava a xalar de valent...\nA urgències em van immobilitzar amb un muntatge que ocupava (i inutilitzava) pràcticament tota la mà. Això és la recepta segura perquè te'l treguis el més aviat possible. El traumatòleg va suggerir que amb una fèrula xica ja hagués estat suficient. El que vaig fer jo és unir el 4rt amb el 3r amb esparadrap durant un parell de dies i a partir d'aquí sense res, però sense forçar-lo en absolut. Què s'hauria d'haver fet? Potser fèrula xica, d'un sol dit. O unint dos dits més un taping que asseguri que el tendó es manté prop de l'os. El repòs en tot cas han de ser 10 dies. A mi el traumatòleg em va veure passats 8 dies... A la ecografia sembla que va confirmar que es tractava d'una ruptura total o gairebé total. El tendó quedava separat de l'os encara, però aleshores sembla que ja tocava iniciar rehabilitació. Des d'aleshores he anat fent i el dit ha anat millorant fins no fer mal. Això sí, la falange ha quedat més voluminosa que la de la mà dreta.\nAvui he sortit amb la Rosa per veure com responia el dit a la roca i ens n'hem anat al Mirador de Garreta, al costat de la Queraltina. Quan hem arribat hi havia una cordada femenina que estava per allà i ens han acabat de situar sobre el terreny. A proposta seva, ens hem quedat a les vies més llargues, que es veuen més guapes també.\nComencem amb Castell Berguedà (V). Una passet a uns metres de terra i la resta d'anar fent. 20 metres ben guapos. La Rosa la fa, en top-rope això sí, però no es despentina gens ni mica. Feia mooolts anys que ella no escalava i no ha oblidat el gesto!\nLa Rosa, a la seva primera del dia, del mes, de l'any i del quinquenni...\nDesprés tocava fer-ne una altra i m'he posat a Tots Sans (6a). Aquí hi ha un pas bloquero que demana una apretada. En el meu cas, per flanquejar cap a l'esquerra a buscar una llastra boníssima una vegada feta l'entrada un xic per la dreta. Segurament s'hi pot anar directe però amb un pas de decisió sobre presa més xica. No li recomano per la Rosa i vaig directe a la següent.\nAquesta és 40 Àngels (V+). Té els primers metres mantingudets i verticals, amb bon canto però on cal buscar i estirar-se una mica. Després terreny tombat i rom, una combinació ben xula! La Rosa també la fa amb solvència.\nA 40 Àngels toca tibar una mica al principi...\nPer acabar la sessió, anem cap a l'esquerra, on les vies ja apreten una mica més i trio la Toporoc (6a+) que entra per la vista. Començament còmode i un xic sobreequpat per una llastra en terreny tombat i aviat entrem a la vertical. A partir d'aquí els moviments són mantinguts. Hi ha bon canto i peus suficients, però cal endevinar la millor continuació a cada moment. La via té unes quantes xapes que fan mantenir la tensió fins que la roca es tomba lleugerament. Molt recomanable tant per la llargada com perquè és mantinguda!\nAmb aquestes quatre vies (que, a sobre, no havia fet mai) em dono per satisfet. Bones sensacions en el primer dia. Això sí, en un pas de la Toporoc m'he agafat en una llastra lateral que recordava la presa on em vaig lesionar... i que canviat d'opció. No tinc clar com de tendre està la politja reparada i, tot i el taping protector que duia, he preferit no tibar gairebé gens. Segurament també serà una qüestió de coco el tornar a confiar plenament...\nEtiquetes de comentaris: Berga - Mirador de Garreta, Escalada, Escalada 2020


ATENCIÓ: Ferit greu en un accident laboral a Masdenverge ~ EbreDigital.cat\nUn treballador ha estat evacuat aquest dilluns fins a l’Hospital Vall d’Hebron de Barcelona després de patir cremades en un trenta per cent del cos en un incendi a Masdenverge. Els Bombers de la Generalitat han rebut un avís a tres quarts d’onze i s’han desplaçat amb dues dotacions fins a una empresa de la Partida Figueral del municipi masdenvergenc.\nAllí, un incendi en una instal·lació elèctrica ha provocat cremades de primer i segon grau en un treballador. L’home hauria patit cremades en un 30% del seu cos i ha estat traslladat fins a l’Hospital Vall d’Hebron de Barcelona amb pronòstic greu. Fins al lloc dels fets, s’ha desplaçat dues ambulàncies del Servei d’Emergències Mèdiques i l’helicòpter medicalitzat que ha fet l’evacuació.


Viggo Kampmann - Viquipèdia, l'enciclopèdia lliure\nViggo Olfert Fischer Kampmann\n(da) Viggo Kampmann\n21 juliol 1910\n3 juny 1976 (65 anys)\n21 febrer 1960 – 3 setembre 1962\n← Hans Christian Hansen – Jens Otto Krag →\nViggo Olfert Fischer Kampmann (Frederiksberg, 21 de juliol de 1910 - 3 de juny de 1976 à Store Torøje) va ser un polític danès. Membre del Partit Social-Demòcrata, va ser primer ministre de Dinamarca de febrer de 1960 a setembre de 1962.\nVa obtenir una llicenciatura a la universitat de Copenhaguen en 1934. Va treballar com a economista i estadístic per a l'executiu i el sector de la indústria privada. De 1938 fins a 1948, va ser secretari de la comissió del fisc danès. El 1947 va ser nomenat cap adjunt del departament econòmic del Partit social-demòcrata.\nEn 1950, ell va integrar breument la conselleria del ministeri d'hisenda. Va ser elegit diputat en 1953 pel partit social demòcrata. Sota els executius de Hans Hedtoft i Hans Christian Hansen va tornar al ministeri d'hisenda.\nA l'octubre 1958, va ocupar el càrrec de primer ministre en funcions a conseqüència de la malaltia de Hans Christian Hansen. Va ser nomenat Primer ministre el 19 de febrer de 1960. Dimiteix del seu càrrec el 3 de setembre de 1962 per problemes de salut. Es va retirar de la vida política i va morir al juny 1976 a la capital danesa.\nHans Christian Svane Hansen Primer ministre de Dinamarca\nObtingut de «https://ca.wikipedia.org/w/index.php?title=Viggo_Kampmann&oldid=26013626»\nLa pàgina va ser modificada per darrera vegada el 13 gen 2021 a les 21:26.


Les conseqüències del canvi climàtic al metro de Barcelona | Sostenible\nLes conseqüències del canvi climàtic al metro de Barcelona\nL'Espai Mercè Sala, la nova sala d'exposicions al metro de Transports Metropolitans de Barcelona (TMB), acull el projecte Consequences, una impressionant col·lecció d'instantànies que capturen les conseqüències de l'acció de l'home en el canvi climàtic i el Medi Ambient.\nLa mostra fotogràfica s'exposarà a l'Espai Mercè Sala, situat al passadís de connexió entre els dos vestíbuls de la línia 5 de l'estació de Diagonal, fins al proper 25 de març. Els visitants podran trobar diverses imatges que no tracten de predir un futur més o menys immediat sinó que reflecteixen la situació actual, la realitat que viuen dia a dia milions de persones a tot el món i que ja pateixen les conseqüències del canvi climàtic i l'acció indiscriminada de l'home al planeta que provoca fam, malalties, conflictes, migracions forçades i en general pèrdua de drets humans fonamentals.\nConsequences és un projecte col·lectiu impulsat per nou prestigiosos i experimentats fotoperiodistes, procedents de set països diferents, que van crear l‘agència fotogràfica Noor per generar noves iniciatives que donessin resposta a les seves inquietuds. El projecte es va estrenar el desembre de 2009 a Copenhaguen amb una sèrie d'actuacions engegades duranta la Cimera del Clima de les Nacions Unides. Per a més informació es pot consultar la pàgina web de l'agència Noor.\nDes de la seva obertura al públic el passat 10 de juny, l'Espai Mercè Sala ha acollit un total de 3 exposicions i l'han visitada més de 10.000 usuaris.


Dani Gòmez: Dies de Tardor\nDies de tardor s'apropen de nou, i segons un vell poeta el sol de tardor..té la pal·lidesa del crepuscle, l'atònia d'una ànima adormida. Melangiòs i tímid busca el refugi dels núvols per no veure el que passa a la capa de la terra. Aquesta tardor molt aviat arrivarà. I la treva de l'estiu tocarà a la seva fi.\nMoltes coses passen al nostre voltant, no sóc jo qui les ennumerarà...prou sabeu a que em refereixo, temps moguts i canviants que ja n'hem parlat. Temps díficils....que mirem de sobreviure com sabem i com podem...sense defallir...sense pensar massa. Només l'objectiu d'ensortir-se'n i de trobar una placidesa, que segurament mai no tornarà.\nNo sembla el millor temps per a començar de nou, per a sortir dels nostres racons i enfrontar-se dempeus a la tempesta. Poder el sentit comú ens diu el contrari, l'home/dona és conservador de mena...però no vull aquí esbrinar quin es el millor camí...cadescú i la seva propia consciencia trobaran la resposta més adequada. No tant sols vull trasmetre un pensament. Una idea que em vull, que em rossega dia a dia des de fa un temps i m'agradaria compartir-la amb tots vosaltres a veure que en penseu..si us sembla bé.\nHi ha un mite grec...el de Sísif...Camus l'analitzà molt després de la segona guerra mundial. Sísif fou castigat pels déus a pujar una gran bola de pedra a sobre d'una muntanya, l'esforç era titànic...quan hi arribavà, indefectblement la pedra queia per l'altre pendent de la muntanya i sant tornem'hi. Per acabar-ho de adobar vòltors li pessigaven les entranyes durant tota la feina. Però el destí era imperturbable, dia rera dia, la pedra pujava i després rodolava pujol avall. El destí havia estat dessignat pels deus i la naturalesa humana era repetir-lo invariablament, poder involuntariament. Sísif ja no recordava quina era la vida anterior a l ade pujar la pedra, ja no concebia cap altra vida que no fós pujar la pedra volta rera volta.\nAra fa anys que vam enterrar els deus, però encara molts pensen que el destí ja està escrit...i la pedra ha de seguir pujant. Poder els Deús ja no hi tenen a veure, com tampoc la voluntat de l'home)dona, poder només és l'inèrcia de viure en un món que creiem complex i on pensem que no tenim cap poder per aturar la pedra.\nAmics només rumieu...jo en quan caigui la darrera pedra que he pujat al cim de la muntanya, no la penso puja més...tinc vist un petit revolt on penso quedarme a pensar mentre veig el sol cansat de la tardor.\nPublicat per Dani Gòmez a 12:37


La ILP per un nou sistema educatiu recull les firmes necessàries per entrar al Parlament\nLa proposta d'una nova llei d'educació a Catalunya, nascuda a l'empara de l'Assemblea Groga, planteja universalitzar l'educació des de l'escola bressol fins la universitat\nLa ILP per una nova llei d'educació es presenta en societat\nLa ILP educativa comença a caminar\n11.05.2015 - 07:32\nLa Iniciativa Legislativa Popular (ILP) que vol donar un tomb al sistema educatiu català ja compta amb les signatures suficients per encetar la tramitació parlamentària. La proposta, que compta amb el suport d’una vintena d’entitats, ha aconseguit 60.000 firmes, 10.000 més de les necessàries i dues setmanes abans que es tanqués el termini, fixat el proper 20 de maig.\nLa proposta d’una nova llei d’educació a Catalunya, nascuda a l’empara de l’Assemblea Groga, planteja universalitzar l’educació des de l’escola bressol fins la universitat, i aposta per acabar amb la xarxa d’escoles concertades en un procés que culminaria al cap de 10 anys. També aposta per fixar per llei una partida per a educació equivalent al 6% del PIB -tal com marquen els objectius de la Unió Europea-, i reforça conceptes com el de la democràcia als centres educatius, recuperant el paper decisiu de claustres i consells escolars.\n“La iniciativa pretén lluitar contra la creixent mercantilització del sistema educatiu, perquè l’educació de qualitat sigui un dret al qual pugui accedir tothom sense importar el seu origen social”, sentencien des de la seva comissió promotora. En aquest sentit, el text deixa clar que no s’ha de permetre la gestió privada en centres públics, amb una menció especial per a les escoles bressol.\nLa ILP compta amb el recolzament d’unes 90 associacions de mares i pares d’alumnes (AMPA), així com alguns partits polítics com EUiA o la CUP. De fet, aquest cap de setmana els seus impulsors s’han reunit amb Pablo Iglesias, secretari general de Podem.\nAquest matí ens hem reunit amb @Pablo_Iglesias_ i @Podem_Cat per explicar-los la #ILPEducació com a entitat adherida pic.twitter.com/SyVKxOHzEE\n— ILP Educació (@IlpEducacio) May 10, 2015\nAquesta iniciativa legislativa, que intenta canalitzar el descontentament contra els retrocessos -legislatius i econòmics- patits pel sistema educatiu, es va presentar el 24 de juny passat. Els seus impulsors han dedicat aquest curs a recollir les signatures, i ara, abans que acabi la legislatura al Parlament de Catalunya, s’hauran d’afanyar per tramitar la seva proposta.


Tres zeros | Reusdigital.cat diari de Reus. Notícies i actualitat del Camp de Tarragona\n08 de Maig de 2014, per Vincent Partal\nEls recomane que isquen al carrer i compren un llibre: ZeroZeroZero, de Roberto Saviano (Ed. Empúries). El volum és un retrat implacable i duríssim de com la cocaïna està esdevenint el centre de l'economia mundial. És una lectura angoixant i desesperant. Però lúcida. Saviano no és un qualsevol. Viu fa anys d'amagat i envoltat de policies que el protegeixen. Primer va denunciar la seua pròpia màfia i ara ha fet un retrat demolidor de com les màfies del món, totes, estan unint-se al voltant del tràfic de cocaïna. Una mercaderia que té clients fins i tot enmig de la més greu de les crisis econòmiques, que ha articulat un sistema de brokers i de negocis que desdibuixen els límits entre l'economia legal i la criminal, i que és una de les amenaces més greus que podem imaginar.\nEl llibre és periodisme. Però esquitxat amb fragments literaris curts que tenen un valor enorme. Saviano s'hi aboca i Pau Vidal els tradueix amb una excel·lència que ha de ser remarcada. No sempre el traductor és un traïdor i de vegades, a més, ha de resoldre envits notables. Com tradueixes, per exemple, el llenguatge d'un cappo sicilià que barreja dialectes i llengües sense cap regla fixa? M'agradaria trobar l'original italià per comparar-lo, però l'atmosfera que s'hi dibuixa, en la versió catalana, és molt creïble, que és el millor que es pot dir.\nEl problema posat sobre la taula per Saviano, però, és d'una cruesa angoixant. I, sincerament, un cop llegit el llibre no sé ni imaginar-me quina solució pot tenir això. Quina forma hi ha de controlar, aturar i desmuntar aquest monstre que cada vegada mana més sobre el nostre món. Saber que existeix és el primer pas i en això Saviano ha marcat un abans i un després.


Cal Fontanals - Cal Balaguer | Mapes de Patrimoni Cultural\nCal Fontanals Cal Balaguer\nCal Fontanals - Cal Balaguer Font-rubí\nBarri de Sabanell, 2 i 4\nAl Nucli antic de Sabanell, sortida Sabanell - Guardiola de Font-rubí de la C-15\nCaldria actuar per evitar la degradació dels immobles, especialment a Cal Tuyàs, on ja s'ha esfondrat part de la teulada de l'immoble.\nSí (IPA 2593)\ndv., 20/09/2013 - 02:00\nEs tracta d'un conjunt de cases consecutives de planta rectangular i coberta de dos aiguavessos de teula àrab. El carener és paral·lel a les façanes principals dels immobles, que s'orienten a llevant. La casa principal és la que se situa més al N, coneguda com Cal Fontanals, i està formatda, de fet, per dues vivendes bessones amb planta baixa, planta pis i golfes. Ambues tenen portal adovellat de mig punt, finestres allindades a la planta baixa, balcons amb muntants de pedra treballada a la planta primera i finestres simples allindades a la planta corresponent a les golfes. Hi destaquen algunes llilndes datades, com la del balcó que s'obre sobre una de les entrades adovellades on hi podem llegir la data "1625" mentre que a la dovella central de la porta que trobem a sota hi llegim la data "1683". Els balcons molt probablement s'obriren ja durant el segle XVIII, en un d'ells s'aprecia una antiga llinda reaprofitada en dues parts on hi havia gravada la data de 1661. De les dues cases consecutives principals de Cal Fontanals, la situada a migdia compta amb una torratxa, a l'extrem nord d'aquell immoble, de planta quadrada, amb finestres de mig punt i rematada amb un terra pla.\nContinuant la mateixa línia de façana, al sud de Cal Fontanals hi trobem un altra habitatge amb planta baixa i planta pis conegut amb el nom de Cal Tullàs. Aquest edifici és de construcció més austera i hi destaca, especialment, el portal adovellat amb arc de mig punt de pedra ben treballada. Sobre l'arc una pedra resa la inscripció "Pere Iofres". Sembla també obra del segle XVII. Al costat de ponent del conjunt hi ha diversos annexos afegits entre els que hi ha un altre habitatge sense especial interès arquitectònic.\nA Cal Tullàs ha cedit part del mur de tancament de migdia de l'edifici, cosa que ha fet que una gran jàssera cedís arrossegant part dels trespols de la primera planta i part de la coberta. De no posar-hi remei en pocs anys la casa esdevindrà només una ruïna.\nDurant la Guerra Civil de 1936-1939 Cal Fontanals s'utilitzà com a caserna general del camp d'aviació del Pla del Penedès / Torrelavit, situat a pocs metres de distància.\nSegons uns veïns de la zona, el carrer Nou, que s'obre actualment a tramuntana de Cal Fontanals, entre aquesta casa i la capella de Sant Bartomeu, s'obrí a principis de 1939 com a conseqüència de l'explosió accidental que es produí quan dos soldats republicans manipulaven explosius en aquell punt. Les ordres dels soldats republicans eren fer volar el pont de la carretera (actual C15) que travessava la riera de Sabanell per tal de dificultar l'avanç de l'exèrcit franquista.\nLes restes humanes dels soldats foren enterrades davant de Cal Tuyàs, on encara hi trobem un xiprer que es plantà per tal de marcar l'indret i recordar la tragèdia.\nD'altra banda, el Mapa de fosses de la Guerra Civil, impulsat pel Memorial Democràtic, recull una fossa al cementiri parroquial de Santa Maria de Bellver on, segons s'hi explica, varen ser enterrats dos soldats republicans que moriren accidentalment el dia 22 de gener de 1939. Segons aquesta font, els soldats republicans formaven part del cos de vigilància de l'aeròdrom i varen rebre ordres de destruir el polvorí que, finalment, esclatà accidentalment.\nTot sembla indicar que es tractaria dels mateixos soldats, si bé hi ha una petita divergència en la manera que es va produir l'accident, o bé intentant destruir el polvorí del camp d'aviació, o bé intentant volar el pont de la carretera que travessava la carretera de Sabanell.


Farrés sobre els CDR: «Cal deixar actuar la justícia»\nFarrés sobre l'empresonament dels CDR: «Cal deixar actuar la justícia i la policia en el marc d'un Estat de dret»\nL'alcaldessa de Sabadell fa una crida a totes les forces polítiques per «rebaixar la tensió» i decideix ajornar el ple ordinari previst per a l'1-O\nSabadell - Divendres, 27/09/2019 - 13:48\nL’alcaldessa de Sabadell, Marta Farrés, remarca que l’empresonament dels set CDR detinguts dilluns és una «decisió judicial» i adverteix que cal «deixar actuar la justícia i la policia en el marc d’un Estat de dret».\nAmb tot, Farrés ha expressat el seu respecte per la «presumpció d’innocència» i la seva solidaritat amb les famílies dels sabadellencs presos a Soto del Real.\nL’edil ha fet aquestes declaracions després d’una Junta de Portaveus extraordinària que s’ha celebrat aquest divendres i en què s’ha acordat suspendre la sessió del ple ordinari prevista per a l’1-O. «Hem pres la decisió després dels fets de les últimes hores», ha apuntat l’edil, que ha demanat a totes les formacions amb representació a l’Ajuntament que contribueixin a «rebaixar la tensió» a la ciutat.\nMarta Farrés ha reconegut que les detencions i l’empresonament dels set CDR investigats per delictes de pertinença a organització terrorista, fabricació i tinença d’explosius i conspiració per causar estralls han provocat una escalada de «tensió» a Sabadell.\nL’alcaldessa ha expressat el seu respecte envers les decisions judicials i ha lamentat la situació. «No m’agrada que passin coses així, però crec que s’ha de deixar actuar la justícia i la policia en el marc d’un Estat de dret com el nostre». Així mateix, ha advertit que hi ha «presumpció d’innocència» i ha manifestat la seva solidaritat envers les famílies.\nAjornat el ple previst per a l’1-O\nL’alcaldessa ha parlat després d’una Junta de Portaveus extraordinària que s’ha celebrat aquest divendres i en què s’ha decidit ajornar el ple corresponent al mes d’octubre, que precisament estava previst per a l’1-O.\n«Hem pres la decisió arran dels fets de les últimes hores i veient que a la ciutat tenim un clima de cada vegada més tensió», ha apuntat l’edil, i ha assenyalat que aquest és «un gest polític» que fa el govern municipal per intentar calmar els ànims.\n«Crec que tots els partits hauríem de posar el nostre gra de sorra», ha agregat, i ha advertit que aquesta és una responsabilitat «col·lectiva» i no només de l’executiu local perquè Sabadell s’ha convertit en «l’epicentre de moltes coses».\nEn els últims dies, ERC, La Crida per Sabadell i JxCat han expressat el seu desacord amb la data fixada per a aquesta sessió del ple que finalment tindrà lloc dimecres 3 d’octubre a les cinc de la tarda.\nTemes: CDR Ajuntaments Presó Soto del Real Independència de Catalunya Catalunya Terrorisme


La Romareda viu el primer assalt - Diari de Girona\nLa Romareda viu el primer assalt\nsaragossa | efe/ddg 17.06.2015 | 07:16\nUn Saragossa amb una moral indestructible rep aquest vespre (20.00, Canal+1) a La Romareda el Las Palmas, en el primer assalt de la gran final per l'ascens a la Lliga BBVA, a la qual tots dos equips arriben pletòrics de moral, després d'eliminar respectivament Girona i Valladolid. El conjunt aragonès arriba a aquesta final pel retorn a la màxima categoria en el seu millor moment anímic de la temporada, després de la gran remuntada aconseguida a Montilivi (1-4) diumenge. Mentrestant, Las Palmas es presenta sense mirar al dolorós record del que va passar la passada temporada, quan el Còrdova els va pispar l'ascens en l'afegit al Gran Canària. Els canaris han superat una dura lluita davant el Valladolid, resolta amb una classificació agònica, amb dos empats (1-1 i 0-0). La falta de punteria en el segon partit preocupa Paco Herrera. El Las Palmas tornarà a jugar en un estadi on fa només 17 dies es va imposar per 0-2 en la penúltima jornada de Lliga, amb gols d'Araújo i Viera en la primera part. El davanter argentí, a més, li té presa la mesura al conjunt aragonès, a qui li ha fet tres gols aquest curs.\nEl golejador Borja Bastón, absent per lesió contra el Girona, és la gran novetat de Popovic. Paco Herrera dubta de si alinear el veterà Valerón d'entrada o situar Hernán Santana, més defensiu. Vicente Gómez és baixa per lesió.


Societat / Educació 21/01/2022\nLa conselleria ha nomenat 8.000 substituts en deu dies, quasi 3.000 aquesta setmana\nUn grup d'infants entrant a l'escola Catalònia el primer dia de curs. CRISTINA CALDERER\nBarcelonaSense treva en els contagis ni els confinaments en l'entorn escolar. Aquest dijous hi ha a Catalunya 120.277 professors i alumnes confinats –són a casa quasi el 8% d'alumnes catalans–, uns 20.000 més que ahir, i també més de 20.000 positius més que ahir. També creix sense aturador el nombre de centres tancats (són set, la majoria rurals o llars d'infants) i, sobretot, de grups tancats –ja n'hi ha 181, 23 més que ahir–. Als despatxos s'acumulen les baixes laborals per tramitar –hi ha hagut més de 1.000 positius entre docents en les últimes 24 hores–. Tot plegat està desbordant com mai els centres escolars .\nTant el curs passat com el primer trimestre d'aquest, i tot i les dificultats que suposa haver de gestionar la pandèmia, els centres escolars s'havien adaptat prou bé a la nova normalitat. Però la variant òmicron, malgrat que és menys perillosa, ha posat contra les cordes el dia a dia dels centres i, en particular, de les direccions, que des de fa 10 dies viuen exclusivament pendents dels positius i les baixes que han de tramitar. En només 10 dies hi ha hagut més positius que en tot el curs passat. Però malgrat que són dies "difícils i complexos", el conseller d'Educació, Josep Gonzàlez-Cambray, ha afirmat a RAC1 que "no perilla" mantenir les escoles obertes tot i el "vertiginós creixement dels contagis" a la societat, que "es reflecteixen" a l'escola.\nEn aquest context, el sindicat Intersindical ha enviat aquest dijous un comunicat per denunciar la "situació límit" de les direccions d'escoles i instituts, del tot afectades pels "constants canvis de protocols, les errades en els programes de gestió i la delegació de responsabilitats del departament d'Educació". "La majoria de direccions es troben desbordades, treballen set dies per setmana, només es poden dedicar a la gestió sanitària i han hagut de deixar de banda la resta de responsabilitats que els pertoquen", afirmen. Diuen que és "intolerable" que des del 9 de gener el Govern hagi canviat tres vegades el protocol i es queixen que "la improvisació i les modificacions constants" han generat molts dubtes a les famílies: "Els equips directius són els que n'han patit les conseqüències, en forma de trucades regulars de les famílies, també de les que no entenen o no accepten els vaivens i que, de vegades, arriben al punt d’amenaçar de denunciar les direccions".\nL'òmicron ataca les escoles\nCambray s'equivoca explicant el protocol\nUna bona prova del desconcert general s'ha evidenciat amb l'entrevista a RAC1 al mateix conseller d'Educació, a qui li han fet respondre dubtes dels oients. El conseller ha generat confusió quan ha respost a la pregunta d’una treballadora de l’atenció primària que volia saber si era cert, com havia sentit dir, que un alumne que conviu amb un familiar contagiat de covid sí que podia anar a l’escola. Cambray ha contestat amb contundència que sí, que amb els nous protocols aquest alumne podria assistir a classe amb normalitat, però poca estona després des del departament d’Educació han matisat que no era així i que el que recull el protocol és que només poden anar a classe els alumnes convivents amb positius si estan vacunats. Si no estan immunitzats, s’han de confinar.\nEn aquest sentit, i aprofitant la confusió general, hi ha famílies de primària que han decidit tirar pel dret i portar els nens a l'escola sense fer-los un test d'antígens quan surt un positiu a l'aula. Conscients que el grup s'haurà de confinar si apareixen 5 o més positius, i sabedors que al protocol hi diu que el TAR és simplement voluntari, han apostat per no fer el test i, si el seu fill o filla no té símptomes, enviar-lo a classe i prou. Amb l'anterior protocol, cada vegada que sortia un positiu es feia una PCR a tot el grup i se'l posava en quarantena, però amb la generalització de la vacunació s'ha decidit flexibilitzar els aïllaments. Malgrat això, només un terç dels alumnes de primària estan vacunats actualment.\n"Als equips directius els està tocant gestionar tots els errors en els sistemes de gestió dels diferents departaments", diu el sindicat, com la saturació de l'aplicació Traçacovid, la tardança en l'aparició de la recepta per fer els antígens, la manca de tests a les farmàcies i errors en la llista d'alumnes vacunats. "Cada error suposa un reguitzell de trucades de famílies i hores de feina afegida", recorda la Intersindical, que demana a l'administració que destini "tots els recursos que siguin necessaris perquè no s'arribi a un punt de no retorn i les baixes no comencin a ser només per covid sinó també per estrès i esgotament".\nMés de 8.000 nomenaments de substituts en 10 dies\nDes que el curs es va reprendre després de Nadal, el departament d'Educació ha fet 8.000 nomenaments de substituts a l'escola pública, 2.759 dels quals aquesta mateixa setmana. De manera excepcional, la conselleria està nomenant substituts cada dia, i no cada dos dies com abans. En canvi, les escoles concertades, que no tenen accés a la borsa d'interins, s'estan trobant amb moltes dificultats per trobar mestres i professors que puguin anar als centres a treballar per un parell de setmanes, mentre durin les baixes laborals, i per això han demanat a la Generalitat que els deixi contractar estudiants d'últim curs de magisteri , com han fet al sector sanitari. La directora general de Professorat, Dolors Collell, ha explicat a TV3 que no és possible autoritzar-ho i ha recordat que Salut ho va poder fer perquè tenia la base jurídica per fer-ho. El que sí que es permetrà, ha explicat, és que els professors d'ESO facin classe a primària als centres concertats i de titularitat municipal.\nTambé "de manera excepcional", i davant l'enorme dificultat que tenen molts instituts per trobar professors de formació professional, per a places de difícil cobertura s'estan contractant professors tècnics d'informàtica que tenen un graduat de FP, que no cal que tinguin el compromís de treure's una carrera i que no estan inclosos dins la borsa.\nSalut elimina les quarantenes per a les extraescolars sense contacte físic\nSalut ha eliminat les quarantenes de les activitats extraescolars amb risc mitjà o baix de contagi del covid, és a dir, que no impliquen un contacte físic estret de forma contínua. El nou protocol estableix que, en cas d'un positiu al grup en aquestes activitats, els altres participants no hauran de complir cap mesura, tant si estan immunitzats —amb vacunació completa o que han passat la malaltia fa menys de tres mesos com no—, si bé hauran d'estar atents a l'aparició de símptomes. En les extraescolars amb alt risc de contagi, els no immunitzats sí que hauran de fer quarantena. Aquestes activitats són les de contacte físic perllongat —per exemple, bàsquet, handbol o castellers— o augment d'aerosols -instruments de vent, cant coral.\neducació escoles pandèmia


Sports Palace Apartment Tbilisi Geòrgia - Ofertes d'hotels amb els MILLORS DESCOMPTES EN LÍNIA Atenció al Client\nSports Palace ApartmentApartamentMirotadze street 3/5, Saburtalo, Tbilisi, Geòrgia, 0171 - Veure al mapaExcepcional9,3Basada en9comentarisSports Palace ApartmentVeure més fotosVeure més fotosVeure totes les 48 fotosMolt bona ubicació 8,6Veure al mapa8,6UbicacióParticularitats que li encantaranaire condicionatbalcó/terrassa\nComparar amb allotjaments semblantsSelecció actualSports Palace ApartmentApartment Tamara On Khandzteli StreetGiorgi ApartmentMaxela ApartmentsValoració dels clientsExcepcional 9,3 (9 comentaris)Excepcional 9,5 (6 comentaris)Excepcional 9,6 (145 comentaris)BarriSaburtaloTbilisi CentreTbilisi CentreSaburtaloWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesMés informacióMés informacióMés informació\nSobre l'allotjamentDescripcióPer als viatgers què vulguin captar les imatges i els sons de Tbilisi, Sports Palace Apartment és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Sports Palace Apartment també ofereix moltes instal.lacions per enriquir la seva estada a Tbilisi. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, habitació familiar, ascensor. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Sports Palace Apartment no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Inici » MONTSERRAT PALLARÈS, REELEGIDA PRESIDENTA DE COCEMFE BARCELONA\nLa votació s’ha celebrat avui de forma telemàtica, degut a la situació actual produïda per l’augment de casos positius de la Covid19.\nPallarès ha estat reelegida per unanimitat, amb 22 vots a favor i 1 abstenció.\nLa Junta Directiva s’amplia amb la incorporació de 3 noves vocalies, que aportaran noves visions i major diversitat al govern de la federació.\nMontserrat Pallarès Parellada ha estat reelegida Presidenta de la Federació Francesc Layret COCEMFE Barcelona 4 anys més. La seva ha estat l’única candidatura presentada, de manera que ha estat reelegida per unanimitat per les 23 entitats federades, amb l’excepció d’una sola abstenció. La votació s’ha dut a terme en Assemblea Extraordinària celebrada aquest divendres 24 de juliol a les 12h de forma telemàtica.\nEn la seva intervenció prèvia a la votació, Montserrat Pallarès ha volgut agrair el suport de totes les entitats durant els seus dos primers anys de mandat. Pallarès accedí a la Presidència de COCEMFE Barcelona a mitjans de 2018 quan va substituir al càrrec a Pilar Díaz, que havia estat nomenada Secretaria d’Estat de Serveis Socials.\nLa nova Junta Directiva serà l'encarregada d'elaborar, de manera participativa amb les entitats, el Pla Estratègic 2021-2024, emmarcat en la Convenció de les NNUU sobre els Drets de les Persones amb Discapacitat. Incorporarà el compliment dels ODS-Agenda 2030 i contemplarà, entre d’altres, aspectes relacionats amb els efectes de la COVID19 en les persones amb Discapacitat física i orgànica.\nEn el seu discurs d’agraïment, Pallarès ha posat l’accent en la necessitat de seguir treballant activament per donar visibilitat a la Discapacitat Orgànica, així com per continuar la feina iniciada en el darrer any en matèria d’Igualtat de Gènere. En aquest sentit, Pallarès seguirà formant part del Consell de Participació de Dones amb Discapacitat de la Fundación CERMI MUJERES, de la Comissió de Dones del COCARMI i del Consell de Dones de la Zona Franca Barcelona, entre d’altres. Així mateix, Pallarès ha destacat la col·laboració que actualment COCEMFE Barcelona està duent a terme amb CEMUDIS per al desenvolupament d’un estudi sobre la situació de la dona amb discapacitat en el mercat de treball i la reactivació un any més del programa d’empoderament de dones realitzat en col·laboració amb COCEMFE estatal.


psicoanalista | ..: MadeByMiki :..\nPosts Tagged ‘psicoanalista’\nSlavoj Žižek !!!\nQuedareu hipnotitzats !!!\nUna de les capitals més boniques d’Europa és Ljubljana, la capital d’Eslovènia. O com a mínim això és el que he sentit sempre que m’hi he passat uns dies. Doncs a Ljubljana va néixer en Slavoj Žižek, un interessantíssim filòsof i psicoanalista d’allò més original i divertit d’escoltar i llegir.\nEn Slavoj Žižek sempre fuig dels convencionalismes imperants i s’ha convertit en un important divulgador del pensament crític-analític (terme que crec que m’acabo d’inventar…). Tan sols ell és capaç de parlar sobre temes tan diversos com els ous kinder, David Lynch, el 11-S, Jacques Lacan, George Bush i la realitat virtual per dir uns exemples, i a sobre donar-ne una visió inèdita i ben formada i desenvolupada.\nEvidentment les seves conferències universitàries tenen assegurat un enorme èxit de públic. A una de les seves habituals estades als Estats Units el “The New York Times” el qualificava com a un acadèmic Rock Star de la filosofia, pel munt de fans incondicionals que el segueixen faci el que faci i publiqui el que publiqui.\nEls seus llibres son trencadors des de el títol, qui es pot resistir davant d’un “En defensa de la intolerància” o un “Todo lo que usted siempre quiso saber sobre Lacan i nunca se atrevió a preguntarle a Hitchcock”, reconeixereu que son títols potents i que inciten com a mínim a fer-li un tast.\nNo us vull enredar més, tan sols us demano que si voleu un divertit però profund exemple del seu discurs, agafeu una bona cadira, us còmodes i relaxats, i gaudiu d’aquests 11 minuts estel·lars que us proposo.\nSi us heu quedat amb ganes de més, hi ha un parell de documentals sobre en Slavoj Žižek molt interessants i aclaridors, es tracta de “Žižek!” i “The pervert’s guide to cinema”. Aquest últim documental és indispensable per a tots els amants del cinema, és fantàstic veure a Žižek psicoanalitzant les pel·lícules i els seus personatges.\nPotser us passarà com a mi, i després de l’interes per en Slavoj Žižek passeu cap el seu sempre admirat Lacan, però potser això ja és malaltia…\nUn tast de “The pervert’s guide to cinema”:\n4 febrer 2011 at 9:46 am\nArxivat a Internet, Política\nTagged with cinema, documental, En defensa de la intolerància, Eslovènia, filosof, filosofia, Lacan, Ljubljana, psicoanalista, Slavoj Žižek, video, youtube, Žižek\nPensa en positiu, o millor encara: sigues positiu i no pensis.\nOrdinador portatil, GRATIS!!!!\nDiners CES, el diner de domini públic.\n"La Vanguardia" ens obre la seva hemeroteca.\nASUS EEEPC 1000HD a 199€.\nWindows i Mac Vs GNU/Linux, una qüestió filosòfica.


Sopa de Caracol | El Culturista\nEls qui l’estiu del 1991 teníem entre, posem, cinc i quinze anys, una cançó omnipresent ens feia remenar els malucs i alhora ens esverava la imaginació. D’una banda, el títol —de veritat que un plat de gust sospitós com la sopa de cargol mereixia una cançó?— i de l’altra, bona part de la lletra, en un idioma estranyíssim.\nHan passat els anys, ens hem convertit en adults amb inquietuds diverses i algunes d’elles ens duen a recuperar el fil d’aquella tonada canicular preolímpica amb la voluntat de transmetre-la a les generacions posteriors. Cal explicar que darrere d’aquells gairebé cinc minuts irresistibles hi havia Banda Blanca, un col·lectiu musical d’Hondures. La peça, però, no era més que una adaptació de «Conch Soup», del cantant de Belize Chico Ramos. L’original era en llengua garifuna, pròpia d’un grup ètnic de la zona, i la versió de Banda Blanca que va triomfar arreu en va mantenir un grapat de frases sense traduir al castellà. Ja ho tenim, doncs, vet aquí l’explicació d’aquells versos que cantàvem (i cantem!), repetint com lloros: «Watanegui consup, iupipati iupipati!».


Can Carrasca - Animafesta: "A san Antonio por ser un santo casamenterooooo...."\n"A san Antonio por ser un santo casamenterooooo...."\nOntinyent, a dimarts tretze de juny de 2017. Sant Antoni de Pàdua.\nEnguany li ha tocat dur el santbenet del dimarts tretze, ni et cases ni t'embarques, per favor, al sant de Lisboa que acabà de predicador a Itàlia. Formalment, hui acabem el curs amb el infants, les infantes i tota la cort celestial... Ja, la bona sort en aquest àmbit només queda per a allò de les notes finals i encara hi haurà qui considerarà que l'ha tinguda dolenta no pels demèrits pròpis sinó perquè és el dia que és i el fat, la forza del destino i tal...\nJo, content i pagat d'haver arribat a aquest punt que ha costat sang, suor i pocs gustos, i renúncies. Preferisc esvair-me per començar a pensar, seriosament, en esvair-me del tot, vacacionalment.\nSant Antoni de Pàdua ens pille confessos i combregats...!\nSempre recorde una facècia, que t'hauré contat un munt de vegades. Ens la contava fa anys un frare franciscà, honrat home, i com la contà ell segueix fent-me gràcia. Més que res, potser, per escoltar-la contar en temple propi i sense recança... No hi havia home més lleig, més poc agraciat físicament, que el bestiot de Fernando de Bulhoês, i quan aquest es mor com a Antoni de Pàdua, i el sant Pare de Roma el fa pujar als altars, li pregunten com calia representar aquell cos mortal pujat al Paradís per tal que se'l venerara... Tan lleig com era... I el papa, que per ser-ho, abans havia estat creïlla i sabia del món i de la vida, soltà allò de representar-lo tal i com era d'ànima. I heus-lo ací, jovençol, quasi pueril, imberb a mena d'efebus, això sí, tonsurat i amb roba talar. Si s'hi vegera...\nDimarts tretze i sant Antoni, el que li furtà el patronatge de les amoretes a l'Antoni Abat que es quedà fent l'ullet a les velles... Seria el fat mateix, tan jovenet i graciós... Com que fotrà bona calda, igual serà millor agafar un parasol ans d'eixir a estudi.


El Centre Cultural de Terrassa acollirà a 450 alumnes de 21 escoles de dansa\nEl Trencanous del Ballet de Catalunya\nAEDA, l’Associació d’Escoles de Dansa Autoritzades, organitza la Gala d’AEDA 2019 que es celebrarà el diumenge 31 de març de 2019, a les 17h, a l’Auditori Alfons Vallhonrat del Centre Cultural de Terrassa.\nLa finalitat d’aquest projecte, Gala d’AEDA 2019, és dinamitzar el sector de la dansa i reconèixer la tasca de les escoles de dansa autoritzades, associades a AEDA. Aquesta és la tercera edició i volem donar continuïtat a aquest acte celebrant una gala anual i, de mica en mica, aconseguir aglutinar totes les escoles de dansa autoritzades de Catalunya.\nLes escoles de dansa autoritzades aconsegueixen formar alumnes, tant per gaudir de la dansa de forma lúdica, com per poder dedicar-s’hi professionalment.\nActualment, les escoles de dansa autoritzades són les úniques que estan sotmeses a autorització administrativa pel conseller d’Ensenyament de la Generalitat de Catalunya, la qual es concedeix sempre que es reuneixin els requisits d’instal·lacions, titulació del professorat, programa d’ensenyament, etc., que s’estableixen en el Decret 179/1993, de 27 de juliol, pel qual es regulen les escoles de música i de dansa.\nEl compliment d’aquest Decret garanteix que aquestes escoles ofereixin uns ensenyaments que aporten als alumnes una formació en dansa i proporcionen a la societat l’oportunitat d’accedir a uns ensenyaments de dansa amb garanties de qualitat.\nEn aquesta Gala hi participaran alumnes de l’Escola de Dansa Isabel Porcar, Escola Girona en Dansa, Escola de Dansa Marta Bustamante, Escola de Dansa de Montbrió del Camp, Bilans estudi de Dansa, Espai d’Arts, La Dansa Estudi, Estudi Giselle, Escola de Dansa Herminia Espejo, Centre de Dansa Marta Coll, Escola de Dansa Marisa Yudes, IEA Oriol Martorell, Escola de Música i Dansa Estudi Teresa Maria, Escola de dansa i arts escèniques Artis, Escola de dansa Núria Díez, Escola de dansa del Centre de Lectura de Reus, STAGE escola de dansa, Escola de dansa Adagi, Escola de dansa Trackdance, Artemis Dansa, i Escola de dansa Spin.


Ibarretxe tampoc dóna per trencat el procés de pau basc - VilaWeb\nDiumenge 31.12.2006 14:00\nIbarretxe tampoc dóna per trencat el procés de pau basc\nZapatero va anunciar ahir la suspensió del diàleg, però no va explicitar la fi del procés · Per Otegi, el procés és més necessari que mai\nEl president basc, Juan José Ibarretxe, no dóna per tancat el procés ni el diàleg polític per trobar solucions. Si bé considera ETA l'única responsable de l'empitjorament de la situació, arran de la reaparició ahir amb una potent bomba a Madrid, ha demanat autocrítica a totes les parts i els ha reclamat menys orgull i més dosis de generositat. Ahir Otegi es va mostrar solidari amb els afectats per l'atemptat, entre els quals hi ha dos desapareguts, i va dir que el procés és ara més necessari que mai. I Zapatero va anunciar que havia ordenat suspendre el diàleg, però no va donar per trencat el procés de pau.\nEs trenca el diàleg, però no el procés de pau\nEl president del govern espanyol, José Luís Rodríguez Zapatero, va anunciar públicament la 'suspensió' de totes les iniciatives vinculades al procés de pau i al diàleg amb ETA. Amb un llenguatge clarament més dur que l'utilitzat els darrers mesos, Zapatero va insistir, un cop més, que amb violència no hi ha cap possibilitat de diàleg i que, per això, ara no es donen les condicions d'establir-ne cap, però es va negar a dir que el procés de pau s'hagi acabat. Això sí, va dir que ETA haurà de demostrar la voluntat de deixar la violència abans de qualsevol represa.\nUna hora abans que Zapatero va parlar Arnaldo Otegi, que no va condemnar l'atemptat, tal com se li havia demanat des de la major part dels partits i les institucions basques, però va mostrar la solidaritat amb les persones afectades. També va denunciar que el govern espanyol no havia fet res per fer avançar el procés de pau i va tornar a recordar el cas del pres Iñaki de Juana, que reclama amb una vaga de fam la seva excarceració, un cop acomplerta la part de la pena que li correspon. De tota manera, Otegi creu que el procés de pau encara és viu i més necessari que mai. Per la seva banda, el govern basc també es va mostrar favorable a no trencar el procés de pau i, com la majoria de partits bascos, va reclamar a ETA que no vulgui condicionar el procés de pau.\nETA pot haver utilitzat entre 500 kg i 800 kg d'explosius\nRecull dels principals titulars de la premsa\nÀnalisi sobre el cotxe bomba a Barajas


El matí en què la tranquil·litat es va acabar a Vila - Altaveu el diari digital d'Andorra\nEls inquilins de la pleta on vivia la víctima de l’assassinat, que s’han adonat del crim en veure el dispositiu de bombers i policia, es mostren consternats pels fets, igual que coneguts de l’home i els veïns de l’edifici on tenia l’empresa\n21/09/2020 (14:54 CET)\nEls veïns de la urbanització Sol de Vila encara es troben en estat de sorpresa total. La mort violenta d’un dels inquilins de la pleta aquesta matinada els ha deixat estupefactes, tot i que ningú, en el moment dels fets, va escoltar ni veure res. Alguns s’han assabentat de l'assassinat quan, en aixecar-se, han vist el dispositiu policial. D’altres, ni això. Per amics que els trucaven o, fins i tot, en ser preguntats per la premsa. També hi consternació al centre d’Encamp, on la víctima havia tingut l’empresa fa anys, i a Escaldes, on hi havia ara el despatx.\n“Sempre es vanagloriem de la tranquil·litat que tenim aquí”. Així explicava Lluís de Juan, un dels veïns de la urbanització l’ambient que, normalment, es respira a aquesta zona, apartada de la part central d’Encamp. Una calma que, però, aquest dilluns s’ha vist trencada. Ara bé, la trencadissa, en tot cas, no s’ha detectat a l’inici. Cap dels inquilins de la pleta ha escoltat ni vist res quan s’ha produït el crim, al voltant de les quatre de la matinada.\nAlguna veïna, fins i tot, ha conegut els fets quan els periodistes li han demanat per si havia vist o escoltat alguna cosa; l'ensurt ha estat important\nNomés l’aparició dels diferents cossos de seguretat els ha fet veure que alguna cosa inusual, i greu, havia passat a la seva urbanització tradicionalment tranquil·la. Bombers, primer, per extingir el foc que el presumpte autor de l’homicidi ha provocat; policia, després, per realitzar la pertinent investigació i recerca de proves, que s’ha allargat fins passades les deu del matí. “He sortit a les set del matí a passejar el gos i ho he vist”, ha comentat. Ell ha estat testimoni d’un dels moments de l’actuació policia: la retirada el cadàver, que ha acabat sortint per una de les finestres de l’àtic.\nUn veí passa al costat de l'edifici on ha tingut lloc el crim i on entra un policia.\nAltres veïns s’han acabat assabentant més tard. Una d’elles, per exemple, ho ha sabut només quan diversos periodistes han volgut demanar si havia vist alguna cosa. L’ensurt ha estat important. Un altre, que havia de romandre a casa cuidant dels fills, apuntava que “m’ha trucat un amic i m’ho ha explicat; jo no sabia res”.\nEl dispositiu de policia també ha sorprès dos treballadors que de bon matí s’hi apropaven a la urbanització per fer tasques de manteniment. Inicialment, no se’ls ha deixat passar. Han hagut d’esperar mitja hora per poder-ho fer i començar la seva jornada. A poc a poc, a partir de la marxa de la policia, la pleta ha recuperat una certa normalitat. Certa, perquè al cap de tots els veïns hi era ben present el crim.\nA Encamp el tema de convera és únic i hi ha especial consternacó a l'inici de l'avinguda François Mitterrand, on la víctima havia tingut inicialment el local de l'empresa\nUna consternació que també arribava al centre del poble. Als bars, granges i restaurants d’Encamp la conversa no podia ser una altra. També hi havia tristor entre els propietaris dels establiments propers al local, ara una acadèmia, que havia ocupat fa uns anys l’empresa d’informàtica regentada per la víctima. Tots guardaven un molt bon record de l’home, que va decidir traslladar-se al centre del país per buscar una millora de.\nEl mateix succeïa a l’edifici on va traslladar el negoci, a Escaldes-Engordany, ben a prop, casualitats o no, del despatx central del cos de policia. “Era simpàtic, educat i molt respectuós”, ha apuntat la responsable d’una altra de les empreses instal·lades a la mateixa planta que la de l’ara finat, al qual també recorden al restaurant proper on anava molts cops, fos a esmorzar a dinar, molts cops acompanyat de la família. “Era agradable. Quan ens ho han dit, no ens ho podíem creure”, ha afirmat una de les cambreres de l’establiment.\nPolicies treballant al domicili on han ocorregut els fets.\nLa bústia de l'empresa que regentava el difunt, en un edifici del carrer de les Boïgues d'Escaldes.\nEl despatx de l'empresa de la víctima.\nL'edifici on viu el jove detingut, que està sent vigilat per la policia.


4'7 milions d'euros\nLa rehabilitació ha respectat l’estructura històrica del Palau Alòs, conformada per cinc nivells: planta baixa, principal, primer pis, segon pis i coberta. La planta principal comptava originalment amb un pati interior que havia estat readaptat com a teatre i que ara s’ha recuperat com un espai integrat a la zona de jocs de l’escola bressol.\nAquest centre i el casal de joves es reparteixen els espais de la planta baixa i del pis principal, si bé l’escola bressol disposa també d’un petit espai en el primer pis. La resta d’aquesta planta i tot el segon pis els ocupa el centre de formació d’adults.\nL'element visual més cridaner de la rehabilitació duta a terme és la façana principal, en la qual s'han consolidat els balcons del pis principal i les finestres del primer pis, i s'ha col·locat un revestiment de pedra que imita el to marronós original de l’edifici. També s'ha conservat el detall ornamental que reprodueix les inicials del Palau Alòs. La planta baixa compta amb un altre tipus de revestiment, de pedra de cantera i de tonalitat grisenca.\nEl projecte de rehabilitació del Palau Alòs fou definit en el marc del Pla de Barris de Sant Pere i Santa Caterina, ja que els usos col·lectius als quals està destinat el nou equipament van ser integrats dintre dels programes socials del projecte integral que es va desenvolupar en aquests barris, entre els anys 2004 i 2009, amb l’objectiu de promoure millores físiques i socials.\nLes obres les ha dut a terme la constructora Copisa, seguint el projecte redactat per AM Arquitectes. L’actuació ha abraçat una superfície total de 3.332 metres quadrats, dels quals 2.991 són de superfície útil.\nEl Palau Alòs és una finca d’origen medieval que es va anar conformant a partir de l’agrupació d’immobles per part de diferents propietaris entre els últims anys del segle XVI i els primers del XVII. El 1738, Josep Francesc d’Alòs, Marquès de Puertonuevo, va adquirir cinc finques del carrer Sant Pere Més Baix, entre les quals hi havia la part més important del que a partir d’aleshores va passar a ser el Palau Alòs.\nAl llarg del segle XX l’edifici va tenir diversos usos i llogaters. Des de la Segona República va acollir el Centro Obrero Aragonés, que fou l’entitat que va reconvertir en teatre el pati interior. Posteriorment, va passar a ser la seu de la Penya Cultural Barcelonesa, últim ús del Palau Alòs fins aquesta rehabilitació que el retorna a la funció social. < Tornar a les actuacions notÍcies relacionades Setmana de portes obertes al Palau Alòs >


Les Muntanyes de Prades es desperten plenes de neu – PRADES online\nLes Muntanyes de Prades es desperten plenes de neu\n6 Març 2002 15 Setembre 2017 per Txus, posted in Notícies\nCrònica de La Vanguardia de la nevada d’ahir en què Prades va quedar tot nevat.\nAmb els ametllers florits i la primavera al tombant, ahir les muntanyes de Prades es van despertar nevades. A principis de setmana, el Servei Meteorològic de Catalunya va alertar de pluges intenses i la possibilitat de nevades per sobre dels 1.000 metres, I les previsions es van complir. Els veïns de Prades es van llevar ahir amb una capa de neu per tots els carrers i places de la localitat. La neu també va cobrir la serra de Prades i els bomberts van realitzar inspeccions i alguna neteja de carreteres de la zona, especialment a Prades, Poblet, Vilaplana i Capafonts, encara que no es va registrar cap inicident rellevant.\nA Prades, la nevada va comença als voltants de les sis de la matinada i va parar a mig matí. Tot i que la intensitat no va ser la mateixa que la del passat mes de novembre, la neu va agafar en un principi a gran part dels carrers de Prades. Les temperatures moderades i la pluja que posteriorment va caure van fer que el blanc desapareixés durant el dia.\nEncara que no és habitual que nevi a aquestes alçades de l’any, la localitat ha viscut altres nevades encara més tardanes, com la que es va registrar l’abril del 1999, quan la comarca també es va despertar tota blanca.\nFont: La Vanguardia | Traducció: PRADES online\nPrevious postOnada de robatoris\nNext post11 empreses concursen el l’adjudicació de l’EDAR


Dos hòmens ferits en l'incendi d'una zona de tendes de campanya en Alacant\nLes víctimes presentaven ferides pel cos\ndivendres, 26 de març 2021 - 11:00h\nHi ha dos hòmens ferits | Ajuntament d'Alacant\nEsta matinada de divendres, cap a les 04.50 hores, s'ha produït un incendi en una zona de tendes de campanya en l'avinguda del Doctor Jiménez Díaz de la ciutat d'Alacant en el que dos hòmens, de 46 i 50 anys, han acabat ferits.\nEl Centre d'Informació i Coordinació d'Urgències de la Generalitat Valenciana (CICU) ha mobilitzat fins al lloc dels fets a una ambulància del Servici d'Ajuda Mèdica Urgent (SAMU) i una altra del Suport Vital Bàsic (SVB). Una volta allí, els equips mèdics han assistit a l'home de 46 anys per cremades en els braços i a l'altre per cremades d'alt grau.\nDesprés de ser estabilitzades, les dos víctimes han sigut traslladades fins a l'Hospital General Universitari de la ciutat d'Alacant. A hores d'ara es desconeix l'estat actual dels dos hòmens.\n"Arriben dos pasteres amb 22 persones a la costa d'Alacant i Torrevieja" "Dos hòmens ferits en un accident de trànsit en l'A-7"


Promoció Econòmica - Borriana lliura els tres premis de 1.000 euros del sorteig que la Regidoria de Comerç organitza cada Nadal\nEl Saló de Plens de l'Ajuntament de Borriana ha acollit el sorteig que cada any té lloc dins de la campanya nadalenca que porta endavant la regidoria de Comerç a través de les compres que es realitzen en els establiments de la ciutat i la posterior presentació de les paperetes que donen dret a participar en el sorteig. La regidora de l'àrea, Inma Carda, ha estat l'encarregada de comunicar via telefònica a les tres persones afortunades després del sorteig realitzat entre milers de paperetes, del seu premi de 1.000 euros en compres en les tendes i establiments que han format part de la campanya de Nadal. Serà durant el matí del dissabte quan les tres agraciades es reuniran a l'Ajuntament de la ciutat per després realitzar les compres que més els interessen fins arribar als 1.000 euros de cadascun dels tres premis individuals.\nDesprés que una mà innocent llancés a l'aire les paperetes i es quedés amb cadascuna de les tres a la mà, les persones afortunades han estat Carmen Pons Serisa, que va realitzar la seva compra en els establiments de l'Associació de Venedors del Mercat de Borriana; Gloria Alcalà Manrique que ho va fer en R&M Cafè; i Blanca Monfort Piquer que va aconseguir la possibilitat de participar en el sorteig gràcies a la seva compra en la tenda de roba Cocoro.\nTal com ha explicat la regidora de Comerç, Inma Carda, “aquest tipus d'iniciatives segueix en la línia de promoció del comerç local que des que vam entrar a formar part de la regidoria hem portat endavant a tot moment, ja que creiem que és una bona forma tant de fidelitzar com d'incentivar que les compres prèvies a nadal es realitzen en els comerços de la nostra ciutat”. Carda ha volgut afegir que “vistes les milers de paperetes que s'han presentat per al sorteig que superen a algunes de les edicions anteriors, queda clar que tant els veïns i veïnes de Borriana com el treball que realitzem des del nostre departament, sempre va encaminat a millorar les vendes dels nostres comerciants i a seguir enfortint el teixit comercial de Borriana”.\nA partir de les deu i mitja del matí de dissabte, les tres premiades han estat citades en les portes del consistori per realitzar durant el matí les compres per valor de mil euros cadascuna d'elles, en el que segons ha qualificat Carda, “és una inversió directa més que realitzem per incentivar les compres, ja que sense tractar-se d'una subvenció directa, els diners oferts a través del sorteig repercuteixen directament i fins a l'últim cèntim en el benefici dels nostres comerciants”.


Arriba el miracle: Donen 70.000 euros anònimament per salvar el refugi de Torredembarra\nL'associació SPAC podrà seguir a Torredembarra. | SPAC\nUna donació permet a la protectora aconseguir el finançament per comprar els terrenys\nper Marc Guitart 26/11/2021 11:42h\nHavia de passar un miracle, i ha acabat passant. La Societat Protectora d'Animals de Catalunya (SPAC), ubicada a Torredembarra, finalment no haurà de tancar les portes el 31 de desembre. Contra tot pronòstic, la protectora ha aconseguit els 120.000 euros que necessitava per pagar l'entrada del traspàs dels terrenys on s'ubica, i podrà mantenir l'activitat.\nAixò ha estat possible gràcies a un donatiu de 70.000 euros que han rebut aquesta setmana, que ha permès arribar a la xifra necessària. Aquests diners se sumen als que l'entitat ha anat aconseguint a través de sortejos, altres donatius i la plataforma GoFundMe. Amb els 120.000 euros, SPAC podrà pagar l'entrada pel traspàs dels terrenys on estan ubicats.\nAquesta ONG dedicada a la defensa i l'ajuda dels animals es trobava en una situació límit. La propietat dels terrenys on estan ubicats se'ls volia vendre, amb la qual cosa els va comunicar que no els renovava el contracte de lloguer. L'única opció era comprar aquests terrenys, una cosa que havien de fer abans del 31 de desembre, quan acabava el contracte.\nL'elevada xifra va fer que des d'SPAC donessin gairebé per perdut l'espai. El passat octubre van començar una campanya per buscar llar pels 200 gossos i 80 gats que tenien. Els 120.000 euros assolits, però, evitarà que hagin de tancar les portes i podran pagar l'entrada del traspàs.\nTot i això, des de l'entitat recorden que la «lluita segueix», perquè hauran d'anar pagant cada mes una quota per completar el traspàs. Per això mantenen oberts els donatius per tots els que vulguin col·laborar.\nEl tancament d'SPAC hauria generat un altre problema, ja que l'entitat s'encarrega de la gestió dels animals abandonats en molts municipis de la zona. La seva desaparició hauria suposat l'extinció d'aquests convenis. Un d'aquests ajuntaments és el del Vendrell, que ja ha confirmat que mantindrà l'acord amb la protectora.\nEls animals abandonats són recollits per la policia del Vendrell, que els trasllada al refugi que hi ha al polígon La Cometa. Aquest és un espai petit, que gestiona SPAC, on caben entre quinze i vint animals, però només hi poden estar 21 dies. Després passen al refugi de Torredembarra.\nÚltima hora Última hora Àrea Metropolitana Última hora El Vendrell Última hora Torredembarra Última hora animals\nUna xacra que segueix: Pugen un 64% els menors denunciats o detinguts per maltractament\nL'AEQT, en alerta: el preu de l'electricitat posa en perill la cadena de producció


Node Topografía | Servicios para profesionales, agentes de la construcción, promotores y particulares\nReplanteos de obra civil, de parcelas y de cimentación\nProyectos de nivelación y movimiento de tierras\nDelimitación y reparcelación de fincas y expropiaciones\nSistema integral de la información GIS\nLevantamiento de edificaciones existentes\nServicios de topografía para profesionales, agentes de la construcción, promotores y particulares\nReplanteos de edificaciones, obra civil y parcelas\nMás de 30 años de experiencia en el ámbito de la topografía en el Maresme\nPuedes saber más de nuestra historia aquí\nColaboramos en proyectos arquitectónicos y urbanísticos\nTrazado, perfiles y cubicaciones\nSolucionamos conflictos relacionados con el catastro o registro de la propiedad\nNivelación y movimiento de tierras en parcelas urbanas o agrícolas\nNos encargamos de la parte técnica y la burocracia\nRosa Mª Gutierrez de Pando Boix\nMolt recomenable, necessitavem un professional que ens resolgués el tema de reparcel.lació i enviament de documentació el catastre, Ens ha resolt el tema i ens ha ajudat en l`entrega de documentació. Marc i Rosa , Gràcies Arnau\nMolt bons professionals amb una bona qualitat de serveis i un tracte correcte. Us recomanem, sense cap dubte.\nMolt professionals, atents i eficients. Comptarem amb ells en altres ocasions sense dubtar-ho!\nMolt bon servei. M´han fet topogràfics en varies ocasions ,sempre han complert amb les dates d´entrega i la feina està molt ben feta. Qualsevol urgència que he tingut també m´he l´han sol·lucionat exitosament.\nMolt bons professionals i propers. Agreixo sobretot la rapidesa de les feines realitzades fins aleshores i el tracte rebut de professionalitat tècnica. Per suposat, continuarem col.laborant.\nBon nivell de professionalitat. Eficàcia i rapidesa en les feines. Molt bona atenció, amb propostes i diàleg. Alt nivell tècnic, totes les vagades en que hem col.laborat. Totalment recomanables com a col·laboradors.\nMolt professionals i servei impecable.\nAnna Maria Solana Piqué\nNecessitàvem un certificat de georeferenciació amb GML d'una finca per vendre i el vam tenir al cap de dos dies. Un servei fantàstic.


Creació del Consell Econòmic i Social a Badalona – Municipis per l’Economia Social i Solidària\nCreació del Consell Econòmic i Social a Badalona\nServei Municipal d’Ocupació\nDurant l’any 2016 es va posar en marxa, impulsat per l’Ajuntament de Badalona, el Consell Econòmic i Social, com a òrgan sectorial consultiu i de participació en la governança compartida ciutadana en tots aquells assumptes i matèries que d’una forma directa o indirecta incideixen en el desenvolupament econòmic i social de la ciutat, el seu teixit productiu i la qualitat dels seus llocs de treball, entre els que es troba la Federació de Cooperatives de Treball. El Consell està constituït pels agents socials i econòmics més representatius de la ciutat de Badalona, representants de les persones treballadores, de les entitats empresarials, entitats socials i ciutadanes i del mateix Ajuntament de Badalona,\nPer dur a terme les seves funcions, es dota d’una estructura orgànica configurada pels següents òrgans: la Presidència i vicepresidències, la Secretaria, el Ple del Consell i la Comissió Permanent.\nEn l’actualitat hi ha quatre comissions de treball:\nClàusules socials i compra pública responsable\nContribuir a l’estudi i la planificació estratègica de ciutat i la implementació d’un model de desenvolupament local pròsper, solidari i sostenible.\nL’impuls i el foment de totes les activitats de caràcter econòmic i social que puguin contribuir directa o indirectament a la millora de la qualitat de vida de la ciutadania de Badalona, com ara, i a títol enunciatiu i no exhaustiu, la indústria, el comerç, el turisme, l’hostaleria, els serveis, les activitats primàries i altres que el Consell consideri adient.\nEl foment de la inversió, la formació i el coneixement i de la innovació en l’economia local. El suport als nous sectors productius vinculats a l’economia del coneixement, al benestar social i la salut de les persones, i la transició ecològica cap a una economia sostenible i adaptada a les estratègies de resiliència.\nLa promoció i el suport al desenvolupament a les empreses locals, incloent el comerç de proximitat i les empreses de l’economia cooperativa, social i solidaria.\nEl foment de l’ocupació i la lluita contra la precarietat laboral.\nConjunt de la població i del teixit socioeconòmic de la ciutat de Badalona.\nAl ser un organisme que té com a funció contribuir a l’estudi i la planificació estratègica de ciutat, els recursos en principi es basen en els que aporten les persones membres i en altres programes que puguin aixoplugar-se en aquest Consell Econòmic i Social.\nEl treball conjunt i la implicació dels membres respecte a cada una de les comissions que s’estan desenvolupant.\nLes limitacions poden venir determinades pel perill de que pugui ser instrumentalitzat per alguna de les parts.\nS’ha de fomentar ser àgil i resolutiu per evitar la sensació que no s’arriba a concrecions.\nActualment encara no en tenim.\nÉs un model bastant ampli on intervé la societat civil organitzada i entitats de caire econòmic i social, com sindicats, patronal, la Xarxa d’Economia Social, la Federació de Cooperatives de Treball i altres, que també hi són per la seva rellevància. També s’admetrà a altres que ho puguin sol·licitar.\nS’ha considerat una metodologia oberta on s’incorporen, a més del treball de les comissions, altres estudis, aportacions i millores fetes per altres agents per integrar-los al pla estratègic de ciutat.\nConsell Municipal d’Economia Social i Solidària de Terrassa\nParticipació als pressupostos municipals (PAM) a Terrassa\nPressupostos Participatius a Mataró


La millor aliada | Opinió | EL PAÍS Catalunya\nLa millor aliada\nLa majoria de la població aspira que la Constitució torni a ser el millor aliat que ha tingut en democràcia\n17 DES 2015 - 00:04\tCET\nS'entén molt bé el rum-rum d'indecisió que continua existint entre el votant de centredreta i centre i el de centreesquerra i esquerra. La sacsejada que estem vivint col·lectivament, Catalunya inclosa, és de caràcter històric i el secret no està, em sembla a mi, en el final del bipartidisme. El que sembla que començarà el 20-D és la renovadora transfusió de sang del que passa al carrer al Parlament, la materialització en escons de la transformació social i civil que ha viscut el país l'última dècada. Esquerra i dreta s'adapten a les aspiracions d'una societat democràticament madura que s'ha plantat, que està exercint el seu efectiu dret a decidir i ha declarat la guerra a un Estat en estat comatós, un sistema estructuralment danyat en pilars, dependències, terrats i subterranis. Deixo al marge les clavegueres perquè per definició són invisibles encara que no ho siguin els desguassos per on apareixen els casos judicials que afecten noms de famílies amb el poder més alt, polític i financer de la democràcia: la família Pujol, la família reial, la família Rato, per donar tres noms tremendistes.\nSi no fallen els pronòstics, el 20-D no hi haurà cap partit que superi el segon en més de set o vuit punts, de manera que quatre forces polítiques es repartiran de manera molt equitativa els vots. El reflex d'aquest vot no es correspondrà amb l'assignació de diputats al Parlament perquè el nostre sistema electoral, no la llei d'Hont, afavoreix objectivament els partits clàssics i obtindran una sobrerepresentació parlamentària. Malgrat aquesta disfunció, el retrat que surt del present em sembla esperançador, diria que revolucionari dins de les mesures democràtiques: no veig cap drama per enlloc ni tampoc veig risc sistèmic. Veig el resultat sorprenentment natural de la interiorització de la democràcia en una societat que viurà un canvi estructural transcendent sense carregar-s'ho tot.\nLes coses veritablement perillosíssimes, a més de profundament nocives per a la majoria de la població, les ha fetes els últims quatre anys el PP\nAlguns temen que Podem pugui governar fent coses perillosíssimes. De moment, les coses veritablement perillosíssimes, a més de profundament nocives per a la majoria de la població, les ha fetes els últims quatre anys un Partit Popular que ha actuat com a dreta desacomplexada en l'exercici immoderat de la seva majoria absoluta, sense control de ningú perquè ningú pot controlar una majoria absoluta.\nEls altres tres partits forts, a part del PP, porten dins un compromís, de vegades explícit i de vegades implícit, que consisteix a deixar de contemporitzar i abandonar l'hàbit enquistat d'abusar d'un sistema corroït per l'edat i l'ús. El relleu generacional que estem vivint és democràtic, amb rampells de carrer i insolència episòdica, sense cap gravetat en la majoria de casos. Per això em sembla que el projecte més potent que té el Parlament, si es compleixen els pronòstics optimistes i governa algun tipus d'aliança a dues o tres bandes, però sense el PP en el poder, és la definitiva sanció parlamentària i política de la renovació natural i esperançadora de la societat espanyola en forma de modificació de la Constitució de 1978, d'acord amb un criteri senzill i complex al mateix temps: la seva adaptació a la realitat social del 2015. Amb les prudències que ha explicat molt bé Rubio Llorente en un article de Ahora, la Constitució necessita una remodelació després d'haver perdut forma, agilitat i reflexos: se li han rovellat els ressorts, s'han obturat les artèries, el colesterol dolent se li ha posat pels núvols i els curtcircuits s'ha multiplicat tant que els últims anys els incendis han estat més nombrosos que els parcs de bombers.\nJo crec que el PP s'hi afegirà si està a l'oposició. No ho farà si governa, o buscarà una reforma tan cosmètica com anunciada. El meu pronòstic coincideix amb la meva propensió il·lusa, i crec que un Govern amb qualsevol de les combinacions que excloguin el PP pot propiciar el clima de canvi que faci possible recuperar el que s'ha perdut, inclosa la reracionalització del conflicte entre Catalunya i el Govern de l'Estat. Sospito que la majoria de la població urbana i bona part de la rural aspira que torni a ser la Constitució el millor aliat que ha tingut en democràcia. Encara que el candidat d'ERC, i no un tuiter guillat, visqui tan flagrantment desconnectat de la realitat que creu que és una Constitució feixista.


El Mallorca ha pogut mantenir la condició d'invicte, però ha sumat el quart empat consecutiu davant l'Esportiu Aragó, filial del Saragossa (2-2)\n2 min. Palma 17/12/2017 14:56\n651x366 Un moment del duel davant el Peralada. / SE FORMENTERA Un moment del duel davant el Peralada. / SE FORMENTERA\nHo ha dit després de la victòria Tito García Sanjuan: aconseguir el triomf amb una convocatòria en la qual només 12 jugadors eren del primer equip és difícil de qualificar. Una lliçó d'orgull del Formentera per aconseguir guanyar un rival directe per la permanència com el Peralada per 1-0. Ha estat l'única victòria dels conjunts illencs en la jornada del grup III de la Segona B. Tot i tancar la primera volta invicte, el Mallorca ha sumat el quart empat consecutiu davant l'Esportiu Aragó (2-2). Per la seva banda, la Penya Esportiva i l'Atlètic Balears han perdut davant el Vila-real B i l'Ebre, respectivament.\nLa setmana no havia estat tranquil·la a Formentera. La manca d'efectius havia fet esclatar l'entrenador, Tito García Sanjuan, contra la directiva. Però la queixa no ha descentrat l'equip. Un Formentera seriós ha sabut tancar una primera volta brillant amb tres punts davant la seva afició. Álex Bonilla ha estat l'autor del gol del triomf formenterer als 10 minuts de joc.\nUna sensació agredolça\nEs fa difícil d'explicar que tancant la primera volta sense haver perdut cap partit, el Mallorca la tanqui amb la sensació d'haver perdut frescor. Els vermells han vist com l'Esportiu Aragó, filial del Saragossa, aconseguia l'empat en el darrer minut de joc.\nEls aragonesos s'han avançat en el marcador mitjançant Carlos Nieto en el minut 39. Però les dianes de Juanjo Nieto (73') i Álex López (83') a la segona part han capgirat el marcador. Quan semblava que els tres punts quedarien a Son Moix, una gran jugada de l'Esportiu Aragó ha fet pujar el definitiu empat a dos.\nL'Atlètic Balears d'Horacio Melgarejo no aixeca el cap. Els blanc-i-blaus han perdut en la visita a l'Ebre (2-1). Fullana ha maquillat el marcador a la segona part.\nLa Penya Esportiva no ha pogut amb el segon classificat, el Vila-real B. Els de Dani Mori s'han avançat dues vegades en el marcador, però no han sabut mantenir l'avantatge. Guillermo Andrés ha inaugurat el marcador en el minut 7. Els grocs han empatat i Jandrín posava l'1-2 al marcador abans del descans. Ha estat en la segona meitat que el Vila-real B ha remuntat.


L’autopista del nord\n(Publicat al Diari de Sabadell, 9 de febrer de 2005)\nFinalment el Govern ha iniciat els tràmits administratius per aprovar, si s’escau, i més endavant iniciar, les obres de la futura Ronda Nord de Sabadell. O potser l’hauríem d’anomenar el projecte prolongació de la Ronda Oest? O nova connexió amb la carretera de Castellar? O bé tram del Quart Cinturó?\nOficialment l’estudi informatiu i d’impacte ambiental sotmès a informació pública el bateja “Prolongació Ronda Oest Sabadell Connexió N-150 i B-124”. El pojecte tècnic l’ha elaborat l’empresa Ibering del Grupo EP i, precisament, una altra societat d’aquest mateix grup empresarial és la redactora del projecte del Quart Cinturó entre Terrassa i Granollers recentment sotmès pel Ministerio de Medio Ambiente al tràmit de consulta ambiental.\nTot i així, caldria pensar que estem davant d’una proposta de ronda urbana que pretén facilitar la comunicació entre Sabadell i Castellar del Vallès. Tanmateix si consultem la documentació pública podem afirmar que majoritàriament el projecte coincideix amb el Quart Cinturó pomogut pel Ministerio de Fomento. Així doncs, per exemple, si analitzem la rotonda que es preveu per connectar la ronda amb la carretera de Castellar, o bé els dos viaductes previstos així com d’altres propostes, es fa més evident que no es tracta, tècnicament, d’una ronda urbana. Per tant, el que s’ha sotmès a informació pública és una autopista i no una ronda de connexió entre Sabadell i Castellar, que és el que realment necessitem.\nDe tota manera si es vol una ronda, per què es dissenya una autopista? Hi ha diversos motius de caràcter polític i tècnic. Bàsicament, l’actual Govern de Catalunya no vol assumir la totalitat de la inversió prevista de 87 milions d’euros, només vol construir fins a la carretera de Matadepera. També es vol condicionar als sabadellencs i castellarencs a que si volen completar la ronda s’esperin a que es construeixi el Quart Cinturó. Una mesura per abocar a certs sectors socials i econòmics sabadellencs a la defensa de l’impopular Quart Cinturó malgrat l’elevat grau d’incertesa i desgavell territorial que comportaria. Però aquesta estratègia no és nova sinó que és una herència de l’exconseller Felip Puig amb la qual l’actual titular del Departament s’hi troba més que còmode. Tots plegats més interessats en desactivar l’oposició social i política al Quart Cinturó que no pas en construir una ronda urbana entre Sabadell i Castellar.\nAquesta idea de que es construeix el Quart Cinturó o no hi ha ronda és una fórmula injusta amb Sabadell i, a més, poc elegant de fugir d’estudi. Primer de tot perquè ens obliga assumir les dimensions desproporcionades d’una infraestructura inecessària pel benestar econòmic i social de la ciutadania. I segon el Govern de la Generalitat deixa d’invertir a la ciutat en allò que és necessari i que hi ha consens polític i social que és precisament una bona connexió urbana de Sabadell amb Castellar.\nNo hi ha dubte que si es vol condicionar la millora de la nostra xarxa de comunicacions al projecte del Quart Cinturó i descarregar de responsabilitat al Govern de Catalunya en la construcció d’aquesta connexió viària, el millor és defensar l’actual projecte. Ara bé, si no es té capacitat política per aconseguir una ronda urbana de connexió amb Castellar pagada per la Generalitat seria convenient que la ciutadania ho sabés.\nVal a dir que l’elecció del traçat que defineix l’alternativa-1 de l’actual projecte és la més sensata i de fet és la que proposa la consultora. En concret, diu: “Es recomana l’alternativa-1 perquè no afecta elements protegits (bosc de Can Deu, Masia de Can Deu), és una ronda més apartada de l’entorn natural, fragmenta menys el territori i té millor balanç de terres”.\nTanmateix, l’actual disseny no és prou satisfactori i encara menys un suposat augment de carrils com s’ha proposat. També és cert que són necessàries certes millores en altres trams com el pas per Castellarnau així com el dimensionament i traçat de certs elements de la infraestructura. Tot plegat mesures esmenables durant aquest procés d’informació pública.\nSi convenim que el traçat de l’alternativa-1 és el més adequat, i s’aconseguissin certes millores, es podria projectar una ronda substancialment menys costosa i per tant més viable, també en el temps, a l’hora de realitzar-se. Avui dia, condicionar aquesta ronda, tan necessària per Sabadell i la comarca, al Quart Cinturó, als recursos econòmics i prioritats del Ministerio de Fomento i afavorir la (des)responsabilitat de la Generalitat, definitivament no ens convé.\nSabadell, 25 de gener de 2005.\nArticles de paper quart cinturó del Vallès territori metropolità


El 9 de maig es commemora a tot Europa el dia en què l'any 1950 es van posar les bases del que havia de ser la Unió Europea. Després de dues guerres calia avançar en la cerca de vies possibles que garantissin el diàleg i l'estabilitat en les relacions entre els diversos països europeus que, a poc a poc, es van anar sumant al concepte d'aliança política, econòmica i social. L'anomenada "Declaració Schuman", realitzada per l'aleshores ministre d'Afers Exteriors francès Robert Schuman a París el dia 9 de maig de 1950, va significar el primer pas per a la integració dels estats europeus a la Comunitat Europea del Carbó i de l'Acer (CECA), embrió de l'actual Unió Europea.\nPer celebrar aquesta fita i commemorar el Dia d'Europa, el servei de Relacions Europees i Internacionals i Projecció de la Ciutat de l'Ajuntament de Terrassa us convida a assistir a aquest concert de la Banda de Terrassa, que interpretarà un repertori de bandes sonores de pel·lícules europees.\nEl repertori compta amb peces de pel·lícules com Cinema Paradiso, La vida és bella, Laurence d'Aràbia, Braveheart, Mary Poppins i Harry Potter, entre d'altres.\nData: Divendres 25 de maig de 2018\nEntrada lliure fins a completar l'aforament, prèvia confirmació electrònica a internacional@terrassa.cat